## Pravilnik o izradi procjene ugroženosti od požara i tehnološke eksplozije

### NN 35/1994 (4.5.1994.), Pravilnik o izradi procjene ugroženosti od požara i tehnološke eksplozije

# MINISTARSTVO UNUTARNJIH POSLOVA

Na temelju članka 3. stavka 6. Zakona o zaštiti od požara ("Narodne
novine", br. 58/93.) ministar unutarnjih poslova donosi

## PRAVILNIK

### O IZRADI PROCJENE UGROŽENOSTI OD POŽARA I TEHNOLOŠKE EKSPLOZIJE

I. TEMELJNE ODREDBE

Članak 1.

Ovim Pravilnikom utvrđuje se sadržaj i način izrade i primjene
metoda kod izrade procjene ugroženosti od požara i tehnološke eksplozije
(u idućem tekstu procjena ugroženosti) za građevine, građevinske
dijelove i otvorene prostore u vlasništvu ili na korištenju pravne osobe
te za područje općine, grada, kotara, Grada Zagreba i žirpanije.

Članak 2.

Temeljem procjene ugroženosti: određuju se mjere za sprečavanje
nastanka i širenja požara (preventivne rnjere) te mjere za učinkovito
gašenje, koje proizlaze iz činjeničnih posebnosti predmetne
procjene ugroženosti.

II. TUMAČ POJMOVA

Članak 3.

Pojedini pojmovi uporabljeni u ovom Pravilnku znače:

"Procjena ugroženosti" je postupak utvrđivanja razine
ugroženosti od požara i/ili tehnološke eksplozije i zaštitnih mjera,

"Građevina" je građevinski objekt na određenoj
lokaciji koji se sastoji od građevinskog dijela i ugrađene opreme
koji zajedno čine tehničko-tehnološku cjelinu,

"Požarni sektor" je osnovna prostorna jedinica dijela građevine,
koja se samostalno tretira glede tehničkih i organizacijskih mjera
zaštite od požara, a odijeljen je od ostalih dijelova građevine konstrukcijama
otpornim na požar,

"Numeričke metode" su u svijetu razvijene i priznate
metode koje temeljem brojčanih pokazatelja određuju ugroženost
građevine ili prostora od požara i/ili tehnološke eksplozije.

III. TEMELJNI ELEMENTI PROCJENE UGROŽENOSTI

Članak 4.

Temeljni elementi procjene ugroženosti su:

- postojeće stanje,

- numerička analiza požarne krgroženosti,

- stručno mišljenje o postojećem stanju, ustroju službe
za zaštitu od požara te profesionalnih i dobrovoljnih vatrogasnih postrojba,

- prijedlog mjera,

- zaključak,

- grafički prilozi

IV. SADRŽAJ PROCJENE UGROŽENOSTI ZA PRAVNU OSOBU

Članak 5.

Dijelovi procjene ugroženosti za pravnu osobu su:

A).Prikaz poslojećeg stanja

Prikaz postojećeg stanja obuhvaća slijedeće podatke:

- površinu,

- broj uposlenih djelatnika,

- broj i naziv građevina,

- vrste tehnologije po građevinama,

- količine tvari po proizvodnim i skladišnim građevinama,

- brojnost osoba po građevinama,

- osnovne podatke o tvarima koje se koriste u tehnološkom procesu glede
opasnosti za nastajanje i širenje požara,

- pregled skladišta zapaljivih tekućina, plinova i drugih opasnih
tvari glede količina i vrsta,

- pregled opasnih zona glede ugroženosti od nastajanja tehnološke eksplozije,

- pregled tehnoloških mjesta glede vjerojatnosti za nastajanje i širenje
požara,

- pouzdanost sustava za zagrijavanje prostora ili pripremu tehnološke
pare, vode ili drugog medija glede opasnosti za nastajanje i širenje požara,

- pouzdaraost i vrijeme eksploatacije tehnološkog postrojenja i građevina
obzirorn na opasnosti od nastajanja i širenja požara,

- stanje građevinskog dijela građevine i izolacijskog materijala
glede opasnosti za nastajarije i širenje požara,

- pregled požarnih sektora po građevinama,

- pregled internih prometnica i pristupa za vatrogasna vozila,

- razi"od plina, zapaljive tekućine, vodovoda, hidrantske
mreže i sustava za dojavu i gašenje požara,

- stanje vodoopskrbe,

- siluacijski raspored građevina, internih i vanjskih prometnica,

- etažnost građevina,

- ustroj vatrogasne službe za zaštitu od požara i udaljenost od susjednih
profesionalnih vatrogasnih postrojba,

- nacrt energetike s glavnim ventilima,

- pregled sustava telefonskih i radio veza,

- pregled fizičko-tehničke zaštite,

- pregled zalihnih izvora za opskrbu vodom za gašenje požara,

- raspored i smještaj opreme i sredstava za gašenje požara.

- broj profesionalnih i dobrovoljnih vatrogasnih postrojba i djelatnika
stručno osposobljenih za gašenje požara,

- požarno opterećenje po građevinama,

- stanje službe za pružanje prve pomoći ozlijeđenim u gašenju
požara,

- pregled registriranih požara s uzrocima nastajanja u zadnjih 10 godina.

B) Numerička analiza požarne ugroženosti

C) Stručna obrada činjeničnih podataka

Stručna obrada činjeničnih podataka sadrži mišljenje
o:

- primijenjenim propisima i korištenim melodama,

- lokaciji, prilaznim putovima i udaljenosti profesionalne vatrogasne
postrojbe,

- namjeni građevine, tehnološkom postupku i opasnostima koje proizlaze
iz namjene građevine i tehnološkog postupka,

- načinu evakuacije i spašavanju osoba,

- konstrukciji, konstrukcijskim materijalima i otpornosti konstrukcije
u požaru,

- podjeli na požarne sektore,

- vrsti i količini zapaljivih tvari i proračunu požarnog
opterećenja,

- električnim instalacijama i uređajima,

- sigurnosnom, blokadnom i vatrodojavnom sustavu i drugim instalacijama
značajnim prilikom požara,

- strojarskim instalacijama,

- mogućim vrstama i izvorima opasnosti za nastanak i širenje požara,

- opskrbi vodom i hidrantskoj mreži,

- razvrstavanju u kategoriju ugroženosti od požara i tehnološke eksplozije,

- kolićini i razmještaju opreme i sredstava za gašenje požara,

- ustroju službe za zaštitu od požara i vatrogasnih postrojba,

- rezultatima primijenjene numeričke analize

D) Prijedlog tehničkih i organizacijskih mjera koje je potrebno
provesti kako bi se opasnost od nestajanja i šrrenja požara smanjila na
najmanju moguću razinu.

E) Zaključak

F) Numerički i grafički prilozi.

V SADRŽAJ PROCJENE UGROŽENOSTI ZA PODRUČJE OPĆINE
I GRADA

Članak 6.

Dijelovi procjene ugroženosti za područje opčine odnosno
grada su:

A) Prikaz postojećeg stanja

Prikaz postojećeg stanja mora obuhvatiti sljedeće podatke:

- površinu,

- broj pučanstva,

- pregled naseljenih mjesta,

- pregled pravnih osoba u gospodarstvu po vrstama,

- pregled pravnih osoba u gospodarstvu glede povećane opasnosti
za nastajanje i širenje požara,

- pregled industrijskih zona,

- pregled cestovnih i željezničkih prometnica po vrsti,

- pregled turističkih naselja,

- pregled elektroenergetskih građevina za proizvodnju i prijenos
električne energije,

- pregled lokacija na kojima su uskladištene veće količine
zapaljivih tekućina i plinova, eksplozivnih tvari i drugih opasnih
tvari,

- pregled vatrogasnih domova za smještaj udruga dobrovoljnih vatrogasaca
i profesionalnih vatrogasnih postrojba,

- pregled prirodnih izvorišta vode koji se mogu upotrebljivati za gašenje
požara,

- pregled naselja i dijelova naselja u kojima su izvedene vanjske hidrantske
mreže za gašenje požara,

- pregled građevina u kojima povremeno ili stalno boravi veći
broj osoba (škole, vrtići, jaslice, đački i sludentski
domovi, domovi umirovljenika, bolnice, športski objekti, kultrrno-umjetnički
i povijesni objekti i sl.),

- pregled lokacija i građevina u kojima se obavlja utovar i istovar
zapaljivih tekućina, plinova i drugih opasnih tvari.

- pregled poljoprivrednih i šumskih površina.

- pregled šumskih površina po vrsti, starosti zapaljivosti i izgrađenosti
protupožarnih putova i prosjeka u šumama,

- pregled naselja, kvartova, ulica ili značajnijih građevina
koji su nepristupačni za prilaz vatrogasnim vozilima,

- pregled naselja, kvartova, ulica ili značajnijih građevina
u kojima nema dovoljno sredstava za gašenje požara,

- pregled sustava telefonskih i radio veza uporabljivih u gašenju požara,

- pregled broja požara i vrste građevina na kojima su nastajali
požari u zadnjih 10 godina

B) Procjene ugroženosti pravnih osoba iz članka 5. ovoga Pravilnika

C) Stručna obrada činjeničnih podataka

Stručna obrada činjeničnih podataka sadrži mišljenje
o:

- makropodjeli na požarne sektore i zone uz ocjenu udovoljavaju li oni
propisima glede sprečavanja širenja požara,

- gustoći izgrađenosti unutar jednog požarnog sektora ili
zone uz ocjenu o postojećoj fizičkoj strukturi građevina
s obzirom na širenje požara,

- etažnosti građevina i pristupnosti prometnica i površina glede
akcije evakuacije i gašenja,

- starosti građevina i potencijalnim opasnostima za izazivanje požara,

- stanju provedenosti mjera zaštite od požara u industrijskim zonama
i ugrožavanju građevina izvan industrijskih zona,

- stanju provedenosti mjera zaštite od požara za građevine istih
namjena na određenim područjima,

- izvorištima vode i hidrantskoj instalaciji za gašenje požara,

- izvedenim distributivnim mrežama energenata,

- stanju provedenih mjera zaštite od požara na šumskim i poljoprivrednim
površinama,

- uzrocima nastajanja i širenja požara na već evidentiranim požarima
tijekom zadnjih 10 godina, broju profesionalnih i dobrovoljnih vatrogasnih
postrojba.

D) Prijedlog tehničkih i organizacijskih mjera koje je potrebno
provesti kako bi se opasnost od nastajanja i širenja požara smanjila na
najmanju moguću razinu.

E) Zaključak

F) Numerički i grafički prilozi

VI. SADRŽAJ PROCJENE UGROŽENOSTI ZA PODRUČJE KOTARA,
GRADA ZAGREBA I ŽUPANIJE

Članak 7.

Dijelovi procjene ugroženosti za područje kolara, Grtrda Zagreba
i županije su:

A) Prikaz postojećeg stanja

Prikaz postojećeg stanja mora obuhvaliti sljedeće podatke:
površinu.

- broj pučanstva,

-pregled područja stambenih, industrijskih, turističkih,
gradskih i seoskih naselja te područja šumskih i poljoprivednih
površina,

- pregled građevina glede opasnosti od nastajanja i širenja požara
koje su određene procjenom ugroženosti za područje opčine
ili grada,

- pregled cestovnih i željezničkih prometnica koje prolaze preko
područja kotara, Grada Zagreba i županije uz označavanje
priključaka lokalnih prometnica,

- pregled vodovodne i vanjske hidrantske mreže, plinovoda, naftovoda
i drugih glavnih instalacija za transport zapaljivih i opasnih tvari.

- pregled većih građevina za uskladištenje zapaljivih, eksplozivnih
i plinovitih tvari ili drugih opasnih tvari,

- pregled glavnih energetskih instalacija s njihovim ventilima,

- pregled značajnijih građevina u kojima povremenek ili stalno
boravi veći broj osoba,

- pregled vatrogasnih domova i broj dobrovoljnih i profesionalnih vatrogasnih
postrojba za gašenje požara

- pregled mjesta na kojima postoji stalno vatrogasno dežurstvo,

- pregled uređenih prirodnih crpilišta vode za gašenje požara,

- pregled sustava telefonske i radio-veze uporabljivih u gašenju požara,

- pregled zdravstvenih ustanova i bolnica koje bi pružile prvu pomoć
ozlijedenim u gašenju požara,

- pregled šumskih površina i vrste sastojaka šuma uz izgrađenost
putova i požarnih prosjeka,

- pregled poljoprivrednih površina i izgrađenosti putova,

- pregled broja požara i vrsta značajnijih građevina i prostora
na kojima su nastajali požari u zadnjih 10 godina

B) Procjene ugroženosti za područja općina odnosno grada
iz članka 6. ovoga Pravilnika

C) Stručna obreda činjeničnih podataka

Stručna obrada činjeničnih podataka sadrži mišljenje
o:

-pravilnoj izgraderlosli i povezanosti naselja, gradova, zona te šumskih
i poljoprivrednih površina glede uvjeta za širenje požara,

- izgrađenosti prometnica za akciju gašenja požara,

- učinkovitosti izgrađene hidrantske mreže za gašenje požara

-opasnosti od nastajanja požara u građevinama gdje boravi veći
broj osoba, induslrijskim, skladišnim i drugim opasnim građevinama
i lokacijama, odnosno zonama,

- opasnostima od nastajanja požara u određenim šumskim i poljoprivrednim
područjima,

- opasnostima pri transportu i prijevozu opasnih tvari i određivanju
područja na kojima se takva opasnost očekuje,

- opasnostima na instalacijama za distribuciju plina i električne
energije,

- opasnostima kcije proizlaze iz dotrajalosti građevina, tehnologija
ili instalacija za razvod energenata,

- opasnostima zbog neizgrađeneksti putova ili njihove nedovoljne
širine za gašenje požara vatrogasnim vozilima,

- funkcionalnosti sustava veza za opažanje i gašenje požara,

- brojnosti i osposobljenosti pučanstva za gašenje požara,

- prijevozu snaga za gašenje požara.

- djelotvornosti zdravstvene zaštite i prehrane gasitelja na većim
požarima,

- broju profesionalnih i dobrovoljnih vatrogasnih postrojba.

D) Prijedlog tehničkih i organizacijskih mjera koje je potrebno
provesti kako bi se opasnost od nastajnja i širenja požara smanjila na
najmanju moguću razinu.

E) Zaključak

F) Numerički i grafički prilozi.

VII. NAČIN IZRADE PROCJENE UGROŽENOSTI

Članak 8.

Procjenu ugroženosti izrađuje tim stručnjaka ovisno o namjeni
i vrsti građevine ili postrojenja. Za izradu svake procjene ugroženosti
postavlja se voditelj. Tim stručnjaka iz stavka 1. ovoga članka
čine najmanje tri djelatnika, od kojih najmanje dva moraju imati
visoku stručnu spremu tehničkog smjera različitog
profila. Djelatnici iz stavka 3. ovoga članka moraju imati najmanje
dvije godine iskustva na poslovima zaštite od požara, a voditelj tima iz
stavka 2. ovoga članka najmanje 5 godina iskustva na tim poslovima
i položen stručni ispit iz članka 7. stavka 6 Zakona o zašliti
od požara.

Članak 9.

Predstavničko tijelo županije, Grada Zagreba, kotara, grada i
općine može za izradu procjene ugroženosti za svoje područje
imenovati tim stručnjaka

Članak 10.

Odgovorne osobe u poduzeću i drugoj pravnoj osobi, općini,
gradu, kotaru, Gradu Zagrebu i županiji za čije se građevine
i prostore izrađuje procjena ugroženosti, upoznat će voditelja
izrade procjene ugroženosti s tajnlm podacima potrebnim za izradu procjene
ugroženosti i poduzeti mjere za zaštitu podataka. Voditelj iz stavka 1.
ovog članka i osobe koje izrađuju procjenu ugroženosti obvezne
su čuvati kao službenu tajnu podatke koji su na temelju zakona ili
općeg akta određeni tajnom.

Članak 11.

Za izradu procjene ugroženosti primjenjuju se hrvatske numeričke
metode ili (u njihovom nedostatku) u svijetu prihvaćene numeričke
metode (TRVB 100, Euralarm, Gretener, DOW Index i slične), kao i
preuzete norme s obveznom primjenom koje uređuju to područje.

Metode iz stavka 1. ovoga članka mogu se koristiti isključivo
za one gradevine i postrojenja na način i kako je to predviđeno
samom metodom i praksom u zemljama u kojima se primjenjuju. Primjena jedne
ili više izabranih metoda obvezatna je u cijelosti.

Članak 12.

Procjena ugroženosti može sadržavati i prijedlog mje ra čijim
bi se provođenjem postiglo povoljnije rješenje zaštite od požara i
eksplozija za vlasrlika ili korisnika građevine, a zadržala ista ili
veća razina zaštite.

Članak 13.

Prijedlog mjera za poboljšanje stanja zaštite od požara može sadržavati:

- mjere za sanaciju postojećeg stanja

- razvojne mjere koje bi se provodile na građevinama, građevinskim
dijelovima i otvorenom prosloru,

- promjenu namjene građevine ili prostora,

- izvođenje novih instalacija za gašenje i dojavu požara,

- izgradnju novih izvora i instalacija za opskrbu vodom za gašenje požara,

- osnivanje novih postrojba za gašenje požara,

- mjere u svezi s loženjem vatre i spaljivanjem korova i drugog biljnog
otpada na otvorenom prostoru,

- izgradnja novih motrilačkih mjesta za otkrivanje požara na
otvorenim prostorima,

- izmjenu ili dogradnju sustava veza

Članak 14.

Mjere zaštite od požara i tehnoloških eksplozija proizašle iz procjene
ugroženosti izrađene za više tehnološki ili prostorno međusobno
povezanih građevina, obvezatne su za sve njihove vlasnike i korisnike.

Članak 15.

Kada inspektor za zaštitu od požara u obavljanju nadzora utvrdi nepravilnosti
u izradi procjene ugroženosti, rješenjem će korisniku procjene ugroženosti
narediti otklanjanje uočene nepravilnosti.

VIII. KAZNENE ODREDBE

Članak 16.

Novčanom kaznom u dinarskoj protkrvrijednosti od 210 do 2.100
DEM kaznit će se za prekršaj pravna osoba

1. ako ne odredi voditelja za izradu procjene ugroženosti (članak
8. stavak 2.),

2. ako obavlja procjenu ugroženosti bez stalno uposlenih djelatnika
iz članka 8. ovoga Pravilnika,

3. ako nepravilno uporabljuje numeričke metode za izradu procjene
ugroženosti (članak 11. stavak 2 ). Novčanom kaznom u dinarskoj
protuvrijednosti od 100 do 400 DEM kaznit će se i odgovorna osoba
u pravnoj osobi.

Članak 17.

Iznosi Novčanih kazni iz članka 16 ovoga Pravilnika revalorizirat
će se po srednjem tečaju Narodne banke Hrvatske na dan naplate
kazne.

IX. PRIJELAZNE I ZAVRŠNE ODREDBE

Članak 18.

Procjene ugroženosti izrađene sukladno odredbama ovoga Pravilnika,
mogu se primjenjivati za izradu i donošenje pripadajućih planova
zaštite od požara.

Članak 19.

Ovaj Pravilnik stupa na snagu osmoga dana od dana objave u "Narovnim
novinama.

Broj: 511-01-78-12507/1-94.

Zagreb, 15. travnja 1994.

Ministar unutarnjih poslova

**Ivan Jarnjak, v. r.**

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Pravilnik, NN 35/1994-626